Banco Bilbao Vizcaya Argentaria
Banco Bilbao Vizcaya Argentaria, S.A. (BBVA) on rohkem kui 40 riigis tegutsev Hispaania pank. Panga tähtsamad tegutsemiskohad on Hispaania, Ladina-Ameerika, Itaalia ja Portugal. Pank alustas tegevust 1999. aastal Banco Bilbao Vizcaya ja Argentaria panga liitumisel. Peakorter asub Bilbaos. Pangal on ligi 91 000 töötajat. BBVA on noteeritud Madridi väärtpaberibörsil ja kuulub indeksisse IBEX 35. BBVA oli Hispaania jalgpalli meistriliiga (Primera División) peasponsor aastail 2008–2016.